
            Πριν από λίγο καιρό ο κλάδος των καθαριστριών, με ευθύνη της Διοίκησης, η οποία ασκώντας την γνωστή πλέον σε όλους μας ΒΛΑΧΟΠΟΛΙΤΙΚΗ και στη συγκεκριμένη περίπτωση της ΟΜΗΡΕΙΑΣ και της ΕΚΔΟΥΛΕΥΣΗΣ, οδηγήθηκε σε ΚΙΝΗΤΟΠΟΙΗΣΕΙΣ, κινητοποιήσεις για το δικαίωμα στη δουλειά.       Κινητοποιήσεις που σαφώς θα μπορούσαν να είχαν αποφευχθεί, αν δεν είχαμε, μαζί με τα προαναφερόμενα:
· Τόσο την άστοχη κίνηση της Διοίκησης και προσωπικά του Διοικητή που ήταν απόρροια της ελλιπούς γνώσης και όχι μόνον,
· Όσο και τους αδέξιους χειρισμούς της τότε Υποδιοικήτριας του ΝΝΘ που  κακώς και παρατύπως είχε εξουσιοδοτηθεί να χειριστεί το θέμα των Καθαριστριών και μάλιστα τα της προκήρυξης του διαγωνισμού, 
· αλλά και  το τεράστιο νομικό έλλειμμα του Νοσοκομείου, έλλειμμα που δυστυχώς συνεχίζει να υφίσταται.
         Γι΄ αυτήν του την κινητοποίηση ο κλάδος της ΚΑΘΑΡΙΟΤΗΤΑΣ, βρέθηκε στις εισαγγελικές αρχές και μάλιστα μετά από παρέμβαση-προσφυγή του Διοικητή, ναι καλά ακούσατε του ¨ΑΡΙΣΤΕΡΟΥ ΔΙΟΙΚΗΤΗ¨ του Νοσοκομείου μας.
           Παρά την αρνητική στάση του Δ.Σ Νοσοκομείου και με απόψεις που έλεγαν ¨τις λες βρε Θόδωρε θα πάμε εμείς, η αριστερά εργαζόμενους στα Δικαστήρια για μια απεργία που κάνουν¨, τους έσυρε τελικά στις Δικαστικές αρχές, ναι καλά διαβάζετε στις Δικαστικές αρχές, χωρίς να υπάρχει κανένα απολύτως πρόβλημα στην λειτουργία του Νοσοκομείου από την  ΑΠΕΡΓΙΑ τους, δεδομένου ότι είχαν τηρήσει όλα τα νόμιμα σε ότι αφορά το ΠΡΟΣΩΠΙΚΟ ΑΣΦΑΛΕΙΑΣ και όχι μόνον.
         Αυτός λοιπόν ο Διοικητής, που αρέσκεται να το παίζει και φίλος τους,  τους πήγε στις Δικαστικές αρχές γιατί αρνήθηκαν την εφαρμογή του Προσωπικού Ασφαλείας που έβγαλε αυτός, ναι καλά διαβάζετε, ο Διοικητής ήθελε να επιβάλλει σε απεργιακή κινητοποίηση Εργαζόμενων το δικό του ΠΡΟΣΩΠΙΚΟ ΑΣΦΑΛΕΙΑΣ, κατά παράβαση των κείμενων διατάξεων, κάτι που το συνηθίζει και σε άλλες περιπτώσεις, μια παράβαση για την οποία αυτός θα έπρεπε να είχε οδηγηθεί στις εισαγγελικές αρχές και όχι οι Εργαζόμενοι.
      ΚΑΤΑΓΓΕΛΛΟΥΜΕ λοιπόν τον Διοικητή γι΄ αυτήν την πρωτόγνωρη για τα δεδομένα του Γ.Ν ΠΑΤΡΩΝ, ΑΠΑΡΑΔΕΚΤΗ και μάλιστα ΠΡΟΚΛΗΤΙΚΟΤΑΤΗ ΕΝΕΡΓΕΙΑ του, ΚΑΛΩΝΤΑΣ τον ΑΜΕΣΑ να ανασκευάσει και να πάρει πίσω αυτήν του την αναφορά -παρέμβαση, ζητώντας παράλληλα να πάρουν θέση γι΄ αυτό το απαράδεκτο γεγονός και τα υπόλοιπα μέλη του Δ.Σ, η 6η Υ.Πε και ο πάλαι ποτέ λαλίστατος Κος Πολάκης και γενικά όλη η πολιτική ηγεσία του Υπουργείου Υγείας  που έχουν χρηματίσει και συνδικαλιστές.
       ΚΑΤΑΓΓΕΛΛΟΥΜΕ λοιπόν τον Διοικητή και για ακόμη μία ενέργειά του. Για την στάση  του απέναντι σ΄ αυτόν τον προαναφερόμενο κλάδο, για τον απαράδεκτο και προκλητικότατο χειρισμό του στο  ζήτημα της παράτασης της εργασίας τους ή όχι, όπου, στην προσπάθειά του να πουλήσει και πάλι την γνωστή πλέον εκδούλευση, κράτησε τον συγκεκριμένο αυτόν κλάδο σε ομηρεία - σε αδικαιολόγητη αγωνία όλους αυτούς τούς ανθρώπους επί  ένα ολόκληρο τρίμηνο, μέχρι την 10/5/18, όπου αφού τους εξουθένωσε στο πρόγραμμα και στην πιεστική δουλειά τους ανακοίνωσε το αυτονόητο, αυτό δηλ που με απόλυτη σαφήνεια προσδιόριζε, πριν την προαναφερόμενη κινητοποίηση, το σχετικό νομικό πλαίσιο, την παράταση δηλ. της εργασίας τους μέχρι την 31/12/18.                

                                         Δ.Σ ΣΩΜΑΤΕΙΟΥ ¨ΙΠΠΟΚΡΑΤΗΣ¨    








